text: Quant tu le vues tost muez, chasque jor
   met li devant lui iaue; et einsis sera tost
   muez. Et li done soriz; et einsis sera mieus
   muez. Et si ne le baigne pas, mais que de
   III jors en III jors; et se tu les baignes,
   il s’anorguillissent et s’anfuient. Nus
   maistres ne seit tant de nature de faucons
   que il sache d’où il sont et d’où il issirent
   ausis com cil maistres Guillaumes qui plus
   en set que tuit autre home.
  